**ΟΙ ΕΓΚΛΙΣΕΙΣ ΡΗΜΑΤΩΝ**

**Εγκλίσεις** είναι οι **διαφορετικές μορφές** που **παίρνει το ρήμα**, ώστε να **δηλωθεί** η **στάση του ομιλητή, η τροπικότητα**.

**Παράδειγμα!!!**

Ας παρατηρήσουμε το ίδιο ρήμα στις παρακάτω προτάσεις:

1. **Δένω** τα κορδόνια των παπουτσιών μου.

2. Δεν ξέρω **να δένω** τα κορδόνια των παπουτσιών μου.

3. **Δένε** τα κορδόνια των παπουτσιών σου.

Το ίδιο ρήμα (δένω) εμφανίζεται με διαφορετικές μορφές οι οποίες εκφράζουν και

διαφορετικές σημασίες. **Δηλαδή με την πρόταση:**

**• «δένω τα κορδόνια των παπουτσιών μου» δηλώνουμε κάτι αληθινό, ενώ**

**• «δένε τα κορδόνια των παπουτσιών σου» διατάζουμε κάποιον.**

Αυτές οι διαφορετικές μορφές του ρήματος είναι οι εγκλίσεις. Εννοείται, βέβαια, πως ο ομιλητής αποφασίζει κάθε φορά με ποιο τρόπο θα μιλήσει, άρα με ποια μορφή του ρήματος θα εκφράσει αυτό που θέλει, ανάλογα με το στόχο που θέλει να πετύχει.

**Τις εγκλίσεις μπορούμε να τις χωρίσουμε σε δύο μεγάλες κατηγορίες:**

α) στις προσωπικές και β) στις απρόσωπες.

**α) προσωπικές εγκλίσεις, αυτές δηλαδή που έχουν διαφορετικούς τύπους για τα**

**διαφορετικά πρόσωπα του ρήματος. Στις προσωπικές κατατάσσονται:**

**α) η οριστική, β) η υποτακτική και γ) η προστακτική**

**β) απρόσωπες εγκλίσεις, αυτές δηλαδή που έχουν τον ίδιο τύπο για τα διαφορετικά**

**πρόσωπα του ρήματος. Στις απρόσωπες εγκλίσεις κατατάσσονται: α) το απαρέμφατο και β) η μετοχή**

**SOS!!!! ΤΙ ΔΗΛΩΝΟΥΝ ΟΙ ΕΓΚΛΙΣΕΙΣ ΚΑΙ ΠΩΣ ΤΟ ΔΗΛΩΝΟΥΝ**

ΟΡΙΣΤΙΚΗ

Η οριστική εμφανίζεται σε όλους τους χρόνους.

 Η οριστική έχει άρνηση δε(ν).

 Για την οριστική στο Μέλλοντα χρησιμοποιούμε το μόριο θα.

Φανερώνει :

1. Το πραγματικό, το βέβαιο,

 2. Το δυνατό (δυνητική οριστική). Σχηματίζεται με το μόριο θα και οριστική παρατατικού ή υπερσυντέλικου,

3. Το πιθανό (πιθανολογική οριστική). Σχηματίζεται με το πιθανολογικό μόριο θα και οριστική κάθε χρόνου.

4. Ευχή (να, ας, άμποτε , μακάρι να , είθε να + οριστική παρελθοντικού χρόνου ).

5. Παράκληση

ΥΠΟΤΑΚΤΙΚΗ

Η υποτακτική δεν εμφανίζεται στους μελλοντικούς χρόνους.

Για να σχηματίσουμε την υποτακτική χρησιμοποιούμε τους ίδιους τύπους με εκείνους

της οριστικής, χρησιμοποιούμε όμως επιπλέον το μόριο να ή τους συνδέσμους αν,

εάν, σαν, πριν, πριν να, μόλις, προτού, άμα, για να, μήπως, μην (με τη σημασία του

μήπως).

Έχει άρνηση μη(ν).

Φανερώνει :

1. Το ενδεχόμενο,

2. Το επιθυμητό,

3. Προτροπή/Αποτροπή,

4. Παραχώρηση,

5. Ευχή,

 6. Απορία,

7. Το πιθανό,

8. Το δυνατό,

9. Προσταγή ή απαγόρευση

ΠΡΟΣΤΑΚΤΙΚΗ

Η προστακτική εμφανίζεται στον ενεστώτα και τον αόριστο

Έχει τύπους μόνο για το β’ ενικό και το β’ πληθυντικό και έχει διαφορετικούς τύπους από την οριστική, τουλάχιστον για το β’ ενικό

Σχηματίζεται με ειδικές ρηματικές καταλήξεις:

i) στο θέμα του ενεστώτα, π.χ. γράφε / γράφετε (το γεγονός που δηλώνει το ρήμα

παρουσιάζεται μη συνοπτικά)

ii) στο θέμα του αορίστου, π.χ. γράψε / γράψτε / ντύσου / ντυθείτε. (το γεγονός που

δηλώνει το ρήμα παρουσιάζεται συνοπτικά)

Δεν έχει τύπους για την άρνηση. Όταν θέλουμε να δώσουμε αρνητική προσταγή χρησιμοποιούμε την υποτακτική, π.χ. Τρέχα γρήγορα (προστακτική) / Μην τρέχεις γρήγορα (υποτακτική)

Φανερώνει :

1. Προσταγή,

2. Απαγόρευση,

3. Παράκληση,

4. Ευχή,

5. Προτροπή